Foto notikumi Latvijā

Sāļo vēju meistarstiķi fotokonkursa izstādes atklāšana
2025-10-31 17:00 - 19:00 (Europe/Riga) | Piejūras brīvdabas muzejs, 2 Rinķa, Ventspils, Ventspils, Latvia
Atzīmējot Latvijas fotomākslinieka un Ventspils novadnieka Valda Brauna astoņdesmito jubileju Ventspils novada fotoapvienība “Kursa” ar Kurzemes plānošanas reģiona, Ventspils valstspilsētas domes, Ventspils kultūras centra un Ventspils muzeja, Piejūras brīvdabas muzeja atbalstu realizēja fotoplenera ”Sāļo vēju meistarstiķi” norisi š.g. 9.augustā.
Klāt ir brīdis projekta noslēgumam.
Plenēra laikā izsludinātais melnbalto fotogrāfiju fotokonkursu “Redzu Kurzemes jūru, ostas un pilsētas” gatavojas labāko darbu izstādei. Esam pateicīgi par fotogrāfu atsaucību, 35 dalībnieki un iesūtīti 104 darbi. Balvā trīs uzvarētāji saņems Valda Brauna orģināldarbus ar autogrāfu. Mūsu vecmeistars Valdis Brauns izteica atzinību par konkursā iesūtīto darbu kvalitāti un piešķira vēl divas balvas konkursa dalībniekiem. Iegūt savā īpašumā meistara orģinālo darba kopiju ir vēsturiska un vienreizēja vērtība.

Tiksimies 31.oktobrī pl.17.00 Ventspilī, Piejūras brīvdabas muzejā, Dzirnavās.
Interesentiem ieeja muzejā bez maksas. Mazs pārsteigums būs ikvienam fotoplenēra dalībniekam un jauka kopā būšana mūsu fotoapvienības Kursa rīkotajā pasākumā.Gaidam ciemos ventiņos.

Fotogrāfijas simpozijs "Egona Spura ceļš 2025"
2025-10-25 08:00 - 17:00 | Ogres Centrālā bibliotēka, Brīvības iela 35, Ogre, Latvia
Aicinām uz 16.starptautisko fotogrāfijas simpoziju “Egona Spura ceļš”, kas notiks 2025.gada 25.oktobrī plkst. 11.00 Ogres Centrālajā bibliotēkā (Brīvības iela 35)!

Šogad uzstāsies:
Dainis Kārkluvalks (Valdemārpils) “Atmiņas par akciju “Viena diena” Rīgā, Latvijā, Ogrē un studenta dzīvē”,

Rhodé Tavenier (Nīderlande) “Zudusī Latvija, meklējot māju sajūtu”,

Daina Burve (Jūrmala) “Mazie stāsti”,

Monta Cimdiņa, LNMM Grafikas kolekcijas glabātāja “Fotogrāfija Latvijas Nacionālā Mākslas muzeja krājumā”,

Daiga Jamonte, Latvijas Fotogrāfijas muzeja vadītāja “Kas notiek Latvijas Fotogrāfijas muzejā?”

Līdz 31.oktobrim Ogres Centrālajā bibliotēkā notiek foto izstāde “Kopā. Tālāk”.

Pasākumu rīko foto klubs “Ogre”. Atbalsta Ogres novada pašvaldība.
